 Erygan Jeegaantu, waxaa uu ku baxay kadib markii si kalsooni leh loo dhugtay hadalo wakhtigii ololaha ay warbaahinta isku marin jireen qaar kamid ah salaadiin kasoo kala jeeda deegaano bariga ka tirsan iyo deegaano galbeedka Somaliland ka tirsan, hadaladaasna waxaan ka xasuustaa Abaalkii soo celiya hadii aad tihiin, kuwii aanu 8-sano kahor abaalka u galnay, isku tuur tuurka hadalada noocan ahi waxay sii faafeen kadib markii Madaxweyne Muuse Biixi Cabdi ku guulaystay talada iyo kursiga dalka, waxayna noqodeen kuwo laga falciliyo, aakhirkiina waxaay warbaahintu soo bandhigtay in guusha Madaxweyne Muuse Biixi Cabdi helay ay ka timi isgaashaan buuraysi kayimi deegaanadii aan soo sheegay, iyada oo la yasay ama waxba kama jiraan lagasoo qaaday deegaanadii kale ee u codeeyey Xisbiga Kulmiye iyo Muuse Biixi, intaasi waa inta aan kala socoday iyo sida uu erygani kusoo gaadhey dhegahayga, sidoo kalena intii erygani kudhex faafayey bulshada waxaan usoo joogay in la yidhaahdo, calanka astaanta u ah Xisbiga Kulmiye wuxuu ka koobanyahay laba midab oo si isleeg ama isku-sar goan u kala qaybsan, astaantaasina ay ka turjumayso isgaashaan buuraysi mudo badan ka dhexeeyey labada deegaan ee hadda loogusoo hal qabsado Magaca Jeegaan, is bahaysigaas oo kasoo bilaamaya ilaa wakhtigii Xisbiga la aasaasay iyada oo deegaankii sadexaad ee gacanta weyn kulahaa hirgelinta iyo guusha Kulmiye mudooyin badana, ugu dambeyntii la wiiqay, lagana saaray xisbiga, hore ayaan ugasoo afeeftay in waxan aan sheegayaa yihiin wixii aan ka maqlay eryga jeegaan, oo aanan ku darahayn hal eray oo been ah. 